








Anul II. 





Abonamentul : 
pe 1 an 5cor. 
pe t/, an 2:50 
pe */, an 1:25 


ROMANIA: 
pe 1 an 7 lei 
pe 1/, an 8:50 





Directori: IL. CZZEINN DI si OCT. GOGA. 


Sibiiu, 11/24 Maiu 1908. 


ia 
administrația 
SIBIIU 
NAGYSZEBEN 
strada Morii 8, 


REVISTĂ SĂPTĂMÂNALĂ 





Nr. 20. 





Redact 











Adevărul. 


Motto: „A gróf Karácsonyi palotá- 
ban Herczeg Ferencz ez alka- 
lomrairott „A levél“ cimii ka- 
cagtató bluette-jét mutatták 

e... Mocsonyi Antal eyy fél- 
szegen szerelmes tanár sze- 
repében váltott ki sok kaca- 
gást a közönség soraiból“. *) 


Ziarele maghiare din Budapesta, 17 Mai. 


De luni de zile azistăm la un răsboiu 
crâncen în publicistica noastră. O polemică 
ascuțită a luat proporții neobişnuite. Sau 
aruncat în cursul acestei campanii cu- 
vinte grele, lovituri pătimașe. S'au adus 
pe teren toate armele din arsenal și sau 
întrebuințat pentru smulgerea biruinţei 
chiar şi mijloace cari nu mai ţineau 
seamă de îndatoririle pe cari le cere 
„lupta dreaptă“. Acum răsboiul e pe 
sfârșite. Cel puţin așa îți vine a crede 
când vezi părăsindu-și adăpostul prielnic 
o seamă de oameni cari sau bucurat 
totdeauna de ocrotirea păcii și cari acum 
au început să facă plimbări pe câmpul 
de luptă, deplin convinși că nu mai 
primesc lovituri și pot dă fără nici un 
pericol, chiotul larg de triumf. E o plăcere 
destul de vulgară aceasta și cei cari o 
simt pot aveă doar' mângăierea că sunt 
mulți. Vom fi iertaţi, dacă nu ne vom 
înșirui 'n rândurile lor și acum după 
potolirea patimilor vom încercă să spunem 
un cuvânt sincer într'o chestie de mare 
importanţă pentru viaţa neamului nostru. 

E vorba de articolul D-lui Tăslăuanu 
„Două culturi“ care a stârnit discuţia 
aprinsă și fulgerele de mânie ale d-lui 
Aurel C. Popovici. 

Dacă trecem cu vederea unele jude- 
căți pripite şi acceptăm lămuririle ulte- 
rioare în cari se desfășură mai clar intenţiile 
autorului, fondul acestui articol se reduce 
la afirmarea, că în sânul cărturărimii 
noastre se ivesc zi de zi tot mai multe 
îndemnurile unui egoism îngust cari pot 
` compromite legătura de solidaritate 
firească între cele două categorii sociale 
ale neamului nostru cari sunt: fáränimea 
şi cărturarii, 

Să stăruim puțin asupra acestei 
chestiuni. 

Din zile de demult până deunăzi 
poporul nostru în această ţară a trăit 
prin o singură pătură socială, prin 
țărănime. Aceleaşi suferinţi, aceleași cre- 
dințe sbuciumau pe bieții plugari legați 
de glie pe tot cuprinsul acestui pământ. 
Uniţi prin îndemnurile aceluiaș trai, ace- 
loraşi datini, iobagii de „legea româ- 
nească“ aveau o singură matcă pentru 
gândurile și nădejdile lor, și la Murăş 
și pe Târnave și pe malul Crișurilor în 
căsuţele albe sub acoperișul de paie 


*) In palatul contelui Karácsonyi s'a dat farsa lui 
Herczeg Ferencz scrisă din acest prilej. Antoniu Mocsonyi 


în rolul grotesc al unui profesor îndrăgostit, a stârnit mult 


râs în rândurile publicului. 








trăiă un singur suflet fărâmat în mii 
de părticele. Ca fața unui lac din „munţii 
noştri“ aşa eră sufletul acestui popor. 
Soarele îi lumină deopotrivă suprafața un- 
delor și trezeă aceleaşi răsfrângeri de raze, 
iar viforul îi tulbură la fel adâncurile 
și o picătură din acest întins de apă îți 
lămureă taina lui. Neamul nostru eră o 
unitate. 

Ca pe un popor de ţărani ne-a 
ajuns anul de sguduire: patruzeci și opt. 
In vremea îndelungată a domniei feudale 
ni sau prăpădit aristocrații cari și-au 
sacrificat pe rând toate atribuțiile lor 
etnice și-au fost înghițiți de clasa domi- 
nantă străină. Loviţi de sus fără nici un 
sprijin, povățuiți de scriptura evangheliei 
și îndrumați arare de cârja arhierească, 
— aceşti oameni năcăjiți au petrecut 
veacuri întregi. Cei ridicați din rândurile 
lor prin vre-o întâmplare a sorții au 
rătăcit în tabăra de unde veneă porunca 

i „slobozenia celor mai mari“. Numai 
puţini, foarte puţini au fost acei bărbaţi 
cărturari smulşi din sânul ţărănimii cari 
în acest timp purtau în sufletul lor dra- 
gostea pentru mulțimea cbidită. Călăuziţi 
de avântul generos al vremii, cu inima 
sbuciumată de sentimentul unei repul- 
ziuni împotriva nedreptății de cari și 
ei înşişi pătimeav, acești cărturari erau 
în mod firese destinaţi pentru rolul de 
conducători ai sorții celor mulţi. Din 
frământarea unor patimi de veacuri cari 
au dospit amărăciunea ţăranilor noștri, 
cei câțiva oameni cu carte au înţeles 
drumul ce trebuiă urmat. In focul luptei 
care se deslănțuiă, ei erau expresiă con- 
ştientă a unui ideal comun, oglindit în 
inimile tuturora. Păşirea lor aveă atri- 
buţiile celui mai desăvârşit altruism înfrățit 
pe deplin cu aspiraţiile mulțimii. Aveau 
deci o legătură de intimitate sufletească 
cu mulțimea, aveau cinstea și încrederea 
țăranilor. Asupra lor se concentrau toate 
privirile, gestul lor domină massele de 
lănceri, povaţa lor eră cuvânt de ordine. 
Ei erau concretizarea tuturor nădejdilor 
înfiripate în întunerec cari izbucneau în 
deslănţuiri pătimaşe. In dânșii vedeau 
țăranii pe omul iscusit în poveţe, menit 
să-i răsbune și să le croiască o soarte 
mai bună. Acestor oameni cu sufletul 
pătruns de idealul lor, cu inima țără- 
nească sub hainele nemțești le-a dat 


poporul un nume atât de curat din care, 


se desluşeşte atâta intimitate, atâta cinste 
şi încredere. Le-au zis: domnii noștri. Cine 
a ascultat la vatra ţărănească poveștile 
unui moșneag care spuneă de Iancu pe 
câmpul dela Blaj, ori pe crestele mun- 
ților apuseni, cine a auzit glasul unui 
moț bătrân și s'a înfiorat de fulgerele 
din ochii lui, acela s'a putut pătrunde de 
înţelesul pe care l-a pus poporul în cu- 
vintele: domnii noştri... 

Dela 1848 şi până astăzi au venit 
două generaţii. Prin inaugurarea vieţii 











constituţionale, între altele au început 
să se schimbe și împrejurările sociale 
ale neamului nostru. Din țărănimea lipsită 
cu totul de creştere culturală, în condiţii 
economice destul, de vitrege, având în 
suflet întipărită amintirea atâtor ani de 
umilință istorică, au început să răsară pe 
ici pe colo oameni trecuţi prin școli. 
„Domnii noştrii“ sau înmulțit zi de zi 
şi au ajuns astăzi să alcătuiască o nouă 
pătură socială. În cursul acestor cinzeci 
de ani însă încrederea tradițională a fost 
știrbită pe alocurea de urmași și senti- 
mentul de frăţietate între cele două 
categorii sociale a slăbit. 

Ce sa petrecut anume în acest 
restimp? Obida masselor ţărăneşti n'a 
găsit alinarea așteptată. Au rămas și pe 
mai departe vii şi chinuitoare aceleași 
nevoi. Truda acelor suflete curate cari 
au fost cei dintâiu din „domnii noștri“ 
a suferit tot mai multe înfrângeri. Incre- 
derea pusă în puterile lor n'a putut aduce 
roadele așteptate și desamăgirea a trezit 
clipele celor dintâi şovăiri. In rândurile 
răslețe ale cărturărimii înfiripate de 
curând, au început a se ivi mișcări de 
dibuire, proprii tuturor tagmelor impro- 
vizate. După zilele de ridicare unitară 
a neamului au urmat anii îndelungi de 
desfășurare înceată a intereselor parti- 
culare. Prin diferențierea socială s'a dat 
naștere şi unei diferenţiări de interese. 
Cei mai mulţi din cărturarii ridicaţi erau 
prin profesia lor îndrumați la șerparul 
ţăranului care le dă hrana de toate zilele. 
Cariera celor mai mulţi — în situația 
anormală a împrejurărilor politice — 
se întemeiă pe acest șerpar al bietului 
om dela sate, platnic, răbduriu, stors de 
toţi. Schimbându-se relaţiile vieții poli- - 
tice tot în paguba noastră, aceste împre- 
jurări sau înăsprit din zi în zi. Prin 
educaţia străină încă sau mai stângenit 
îndemnurile sufletelor și cu vremea s'au 
furişat între noi tot mai multe tendinţe 
de egoism îngust, îndrumările unui spirit 
de căpătuială cari alterează echilibrul 
intereselor vitale între cele două pături 
ale poporului nostru. 

Să fim drepți! In mijlocul nostru 
au început a se ivi oameni pentru cari 
tradiția ideilor generoase, sămănate de 
înaintaşi a ajuns o dogmă învechită, fără 
putere. O seamă din intelectualii noștri 
au compromis legătura de intimitate su- 
fletească a generaţiei dela patruzeci şi 
opt cu massele poporului. Câţi nu cu- 
noaștem noi, astfel de indivizi cari prin 
purtarea lor au izbutit să schimbe în 
mintea ţăranului straiele nemţești întrun 
simbol de exploatare a plugarului năcăjit. 
Cunoaștem o mulțime de „inteligenți“ 
călăuziţi de pofta îmbogăţirii pripite, 
împinși în toate faptele lor de un egoism 
brutal. Ii vedem cuvântând la adunări, 
aruncând vorbele unui retorism fără su- 
flet, cuminecându-se odată pe an prin 

un „dar“ de douăzeci de coroane trâm- 
biţat la gazetă. Ii vedem trăind şi murind 
şi împărțind daruri și făcând pe „frun- 
taşii“ şi ni se urcă sângele în obraz când 
cutare sătean stors în urma „afacerii“ 
îşi încheie povestea: „Așa să-mi ajute 
Dumnezeu, cum ţi-am spus adevărul 
domnule“... Sar păreă că în sufletele 
hămesite e o sete bolnavă dospită din 
fiorul atâtor generaţii de strămoşi chi- 
nuiți şi flămânzi — cari cer alinare prin 
rostul acestor urmaşi... Oricare dintre 
cetitori poate desfăşură mai departe 
„această ideie jalnică și poate numără 
pe degete.... 

De-o seamă dintre cei „sus puşi“ 
ce să mai vorbim? Cuvintele ungurești 
puse cu atâta amărăciune în fruntea 
acestor rânduri sunt argumentul cel mai 
clar. Ni se înmulțesc oamenii cari în 
bucuriile și durerile lor se depărtează 
de ale noastre, cari în interpretarea da- 
toriilor lor naţionale nu mai țin seamă 
de adevăratele trebuințe ale neamului. 
Căci în adevăr, cine îşi poate închipui o 
mai nesocotită jignire a sentimentului 
său de mândrie legitimă, ca atitudinea 
de izolare desăvârșită a celui legat de 
tine prin porunca tainică a frățietăţii de 
sânge? Tu tinere care îți tângești traiul 
nevoiaş din fărămiturile unui stipendiu 
în mansarde din etajul al treilea între 
jidanii din Budapesta, tu culegi strașnice 
învăţăminte ale dragostei de neam! Şi 
tu scriitor român care te sbuciumi de 
durerile tuturora, care te cutremuri ca 
o mimoză bolnavă de ori-ce adiere a 
vânturilor dușmane, tu încă ai un prilej 
de întărire a credințelor tale, când un 
descedent al unei familii cu rădăcini atât 
de puternice în conștiința publică a 
neamului tău, stoarce aplauze meritate 
pe urma tiradelor lui Herczeg Ferencz! 
Scrie-ți înainte versurile, smulge cât poţi 
din inimă, coboară pe hârtie ori-ce fior 
din sufletul acestui neam fără noroc şi 
ai mângăierea că nu vei izbuti niciodată 
să te ridici în mintea alor tăi, alături de 
cutare jidovaș cu pistrui care înciocălează 
rime insipide în plimbările de pe malul 
Dunării! Aceste sunt învățăminte 

grozave. hRăceala pe care-o trezesc în 
suflet se curmă cu greu. Inzadar sunt 
toate contribuţiile unei generozităţi de 
ocazie. Noi nu vrem astfel de interpre- 
tări ale sentimentului de jertfă cari înge- 
nunchiază mândria unui popor. Indemnul 
sufletului deosebește darul de bacşiș. Şi 
noi știm cu toţii că demnitatea zdren- 
ţuită a unui neam nu se mai poate 
peteci prin bilete de bancă. Noi vrem 
sufletul, — dar vedeţi, sufletul se duce 
departe, tot mai departe... 

Neamul nostru e pus astăzi în fața 
unor probleme cari nu se pot rezolvi 
decât prin o puternică disciplină a tu- 
turor rândurilor. 'Trebue să apropiem și 
orânduim mulţimea, să unim toate în- 
demnurile de luptă, să înfiripăm o oştire 
stăpânită deopotrivă de puterea unei idei. 
Mișcarea noastră de astăzi e menită să 
închege toate murmurele de durere şi 
din înrudirea lor să creieze puternicul 
temei moral al unei acţiuni unitare. In 
aceste zile de grea cumpănă nu poate 
există decât o singură formulă a înda- 
toririlor obşteşti. 

Ori-ce tendință de-a creă un senti- 
ment de solidaritate într'un cere de 
oameni se întemeiază pe omogenitatea 
de interese şi îndemnuri a elementelor 
menite să formeze o grupare. Nu se 
poate închipui solidaritate între oameni 
ale căror interese se ciocnesc, sau ale 
căror îndemnuri servesc scopuri opuse. 
Iată de ce în mișcarea noastră, noi încă 
trebue să ținem seama de categoriile din 
cari voim să închegăm o forță colectivă, 
să pipăim pulsul lor, să le judecăm cu 
toată liniştea echilibrul actual și să căutăm 
pe ce căi se poate ajunge la o legătură 
trainică. Acesta e deci timpul când trebue 
să ne măturăm păcatele interne, să ne 
premenim. Acum e timpul să lămurim 
şi fixăm definitiv în conștiința poporului 
valorile morale ale oamenilor. Acum 
suntem datori să arătăm, că pentru îm- 
plinirea datoriilor către neam cu toţii 
avem o singură cărare, că pe arena vieții 
politice nu pot fi români „moderați“ şi 
români „radicali“, ci numai români/ Şi 
tot acum e timpul suprem să începem 


munca de regenerare a nivelului moral 
în vieața noastră publică. Prin spiritul 
nou al unui altruism cinstit, noi gene- 
rația de astăzi trebue să reîntronăm 
vechea încredere făcătoare de minuni, 
între popor şi „domnii noștri“. 


E datoria tuturor oamenilor cari au 
un rost în vieața publică să se anga- 
jeze la această luptă de primenire. Și 
e mai ales datoria publiciștilor să fie în 
rândurile cele dintâi în această luptă și 
să primească cele dintâi lovituri. Aceasta 
e o datorie națională, o trebuinţă care 
nu poate suferi amânare. Poate fi bo- 
tezat acest avânt ori-cum „socialism“ 
chiar, porecla e indiferentă, 
dar e vremea să-l pornim din toate pu- 
terile. Să ridicăm deci vălul de pe toate 
minciunile cuvioase, să le zicem pe 
nume păcatelor cari bântuie societatea 
noastră şi să aducem un suflu aspru 
de sănătate, care să învioreze vieaţa 
noastră publică. Şi să nu ne temem de 
sughițele cârcotașilor mărunți. Aşa a 
fost de când e lumea: numai peste rui- 
nele de cadavre sa putut înfige pe pa- 
rapet steagul biruinții. 

In serviciul acestei idei s'a angajat 
şi scriitorul articolului „Două culturi“ 
şi călăuzit de intenţii curate s'a năzuit 
să înfăţișeze o problemă de mare interes 
pentru noi. A avut desigur judecăţi pri- 
pite, afirmaţii neîntemeiate acest articol, 
dar fondul lui — cum am văzut — nu 
e brodat pe un neadevăr, ci dimpotrivă 
e izvorit din preocupările noastre zilnice. 
lată de ce e nejustificată violenţa sur- 
prinzătoare a d-lui Aurel C. Popovici 
şi desgustătoare înjuriile acelui cor de 
cârtitori împrovizaţi, cari sau socotit în 
drept să-şi părăsească adăpostul tăcerii 
care i-a ocrotit, 


Nu ne dor nici îngăimările presei 
maghiare. Am fost totdeauna de cre- 
dinţa că un popor care are puterea de-a 
nu-și ascunde păcatele, nu e lipsit încă 
de putinţa premenirii sănătoase. 


Octavian Goga. 

ÎNSERARE... 


In juru-mi e o pace ca într'un templu mort 
Sau poate e ecoul pustiului ce port 
De-atâta vreme ’n suflet: în inimă şi gând. 


O rază — cea din urmă — şi soarele căzând 
Aprinde uriașe lumini crepusculare, 

Se mistue în flăcări şi fum întreaga zare, 
Cetăți, biserici, sate, castele şi oraşe, 
Perindă câte una rostogolind văpăi 

Şi "n urma lor se luptă armate uriaşe 

Ce trec din zare în zare pe neumblate căi... 


Amurgul e un fulger imens, încremenit 

În piscuri luminoase şi văi intunecate, 
Amurgul e o mare cu valuri sângerate, 

Un codru, o câmpie, privelişte din mit, 

Cu temple dărimate scăldate în lumină, — 
Amurgu-i feerie de verde şi carmin 

Un vis din altă lume, din visele ce vin 
Când inspirarea sboară în lumea ei senină... 


Sânt numai eu. In juru-mi orhestrele de frunză 
Șoptesc o simfonie din vremea de demult, 

O altă simfonie încearcă să-i răspunză, 

Din sufletu-mi pe care de atâta timp l-ascult. 
Mă simt trăind în toate şi totul e în mine 
Melancolia toamnei din sufletu-mi e ruptă 








lar mintea mea-i ca cerul: nehotărită luptă 
Intre lumina zilei şi noaptea care vine... 


Mă simt trăind în toate. Luminile de seară 

Şi frunzele pălite şi-al ramurilor glas 

Imi par fiinţe scumpe, fiinţe ce au rămas 

Din vremi ce au fost odată şi n'au să vină iară... 
Imi pare că pământul şi cerul doar pe mine 

Mă au stăpân, că numai de dorul meu trăiese 
Şi-mi spun atât de multe că tot ce-i pământesc 
Rămâne jos — iar gândul în zările senine. 


Şi cum ciopleşte — amurgul trei cruci pe o colină 
Iar jos, o plebe care privește cătră ele 

Mă reintore cu mintea spre vremurile acele 
Când stăpânea credinţa atâta de senină. 
Domneă atuncea noaptea cu farmecile sale 
Speram cu toţi o lume ca lumea-ne mai bună 


„Dar astăzi, adevărul stăpân e pe minciună 


Iar noi păşim de veacuri pe o altă nouă cale. 


Dar iată... capul nostru plecatu-s'a. Privirea 

E tristă, obosită şi paşii îndoielnici 

Speranţa ne e moartă căci furăm prea sfielnici 
Şi de-a murit speranţa, ni-i moartă fericirea! 


[=] 
Coboară noaptea blândă şi cerul își încuie 
Palatele de aur în porţile-i albastre 
Răsar îndepărtate luminile sihastre 
Iar luna rece, tristă pe treptele-i se suie. 


E clipa cea din urmă a visului. E clipa 
Când mintea 'nseninată gândirile goneşte... 





Pe-o rază cenușie o umbră lată creşte: 
Un liliac ce ’n taină îşi scutură aripa 

Și sboară cătră turla bătrână, învechită, 
Sub care odinioară credinţa fù slăvită. 

Aci veneau odată bătrânii să se 'nchine 
Au răsunat aicea cântările creștine 

Şi au ars mirezme sfinte, tămâie şi făclii 
Acei care plecară demult dintre cei vii. 

Să întru? Cine ştie de-oi mai veni vreodată 
Şi cine ştie dacă venind voiu mai găsi 
Aceleaşi candeli negre, aceleași vechi făclii 
Icoanele, altarul și bolta "'ntunecată... 


Sânt singur... şi e noapte şi totuș nu mi-e frică, 
Catapeteasma, iat-o, în două se despică 

Şi glasuri răsvrătite răsună în altar 

Şi-i larmă, ca în noaptea sublimului Calvar. 


Dar nu mă tem: în juru-mi încep să se adune 
Acei care odată veni-vor să răsbune 

Credinţa sfărâmată, speranţa ce a murit 

Acei care credinţa odată au vestit 

Și vin să redeştepte cuvintele străbune. 


Dar ochii lor nu-s ochii senini ca aurora 

In ochii lor scânteie de mult ascunsa ură 

Şi glasul lor e glasul al nostru al tuturora: 

— Credinţă vrem, speranţă; întreaga învăţătură: 
Sodoma şi Gomora! 


Pictor Eftimiu, 

O falsă asemănare. 


In ziarele noastre, ca şi, uneori, în întruniri 
politice am văzut adeseori făcându-se o asemă- 
nare cu totul greşită. Şi anume iată care: 
| Venind vorba de situaţia noastră politică, 
ea e asemănată cu aceea a maghiarilor sau a 
Bulgarilor din România. Și de câteori presa 
maghiară, sau vre-un orator aprins din dieta dela 
Budapesta strigă că în România Evreii, sau alţi 
străini sunt persecutați, pe când noi, Românii 
de aici, o ducem mult mai bine, — le răspundem 
că nu este adevărat, deoarece străinii din România 
sunt mult mai liberi decât noi şi sunt la largul 
lor să se cultive după cum le convine, regatul 
român fiind un stat eminamente liberal. Cam 
acest răspuns s'a dat de cătră presa noastră și 
mai dăunăzi, când fiţuica lui Moldovan Gergely 
şi, după ea, un şir de alte gazete ungurești fă- 
cuseră reproşuri guvernului român pentru pretinsa 
persecutare a Bulgarilor dobrogeni. 

Părerea noastră este că oamenii noștri fac 
foarte rău, când primesc o discuţiune pusă în 
acest chip. Ca cetăţeni autonomi ai acestei ţări; 
ca naţionalitate aparte și destul de puternică 
pentru a aveă un rol precumpănitor în condu- 
cerea statului din care facem parte; ca popor 
de sine închegat, care in trecut a vărsat sânge 
pentru apărarea ţării şi a servit cu credinţă pentru 
cinstea Coroanei Habsburgilor, — trebue să pro- 
testăm energic înpotriva acelora cari ne aseamănă 
cu nişte venetici aduşi pe pământul României 
de interese vremelnice. Acei străini, fie ei hordele 
de izraeliţi imigraţi din Galiţia şi din Rusia spre 
nenorocul României, fie ei pumnul de industriașşi, 
birjari şi muncitori unguri, sau fie de altă ori- 
gine, sunt nişte oaspeţi toleraţi şi nepoftiţi cum 
se găsesc în ori-ce ţară străini cari luptă pentru 
existenţă. Nici în trecut wau fost una cu statul 
român și nici astăzi acei străini n'au dreptul de 
a se consideră ca o naţionalitate deosebită şi a 
ştirbi astfel caracterul unitar românesc al Re- 
gatului. Căci dacă ar fi altfel, ar însemnă că 
oaspeţii din ori-ce ţară, — ca de pildă Românii 
din Franţa, sau colonia de mauro-vlabhi din Bosnia 
— să aibă dreptul de a se constitui in naţiona- 
litate, ceeace ar fi desigur absurd. 

Fireşte, această judecată sănătoasă nu le 
place adversarilor noștri. Ei ţin cu totdinadinsul 
să ne coboare la acelaş nivel cu „străinii“ de 
aiurea, ca să-și poată permite a ne trată în con- 








secinţă. Ei doresc să facă pe „stăpânii“ şi să 
pună între ei și noi acea distanţă de drepturi, 
care există între cuceritori și cuceriţi, între domni 
și iloţi, — o tendinţă ridicolă astăzi, după atâtea 
decenii de proclamare a egalităţii cetăţenilor 
acestei ţări. 

Desigur că şi printre Maghiari vor fi destui 
oameni politici, cari nici ei nu cred că există 
vre-o comparaţie mai absurdă ca aceea dintre 
situaţia noastră şi a străinilor din România. Cu 
atât mai puţin ar trebui să fie printre noi oameni 
cari să admită măcar în teorie astfel.de asemă- 
nări şi să nu le respingă de câteori se ivesc 
în presă. 


Procese. Zilele aceste au fost trași în 
cercetare directorul acestei reviste Octavian 
Goga și redactorul Ovidiu Gritta pentru 
publicarea articolelor: „Generaţia nouă“ și 
„Ju jurul presei'. Ușor se poate prevedea 
rezultatul acestor procese de „agitaţie“. 

o 


Dealungui Dunărei. Săptămâna trecută M. 
Sa Regele României a petrecut-o pe apele Du- 
nărei. Diutr'un maiestos vas de răsboiu a privit 
țărmurile ţărei sale, dela Turnu-Severin până la 
Sulina. S'a oprit pe la toate porturile, unde po- 
pulaţia română și autorităţile publice l-au intim- 
pinat cu entuziasm. Şi, favorizat de un timp 
frumos de primăvară s'a întors în Capitală, ca 
să aziste la obicinuita aniversare a zilei de 10 
Maiu, Călătoria aceasta a regelui Carol îşi are 
şi însemnătatea ei politică. Pe de-oparte ea pro- 
bează din nou rolul României pe Dunăre și în 
apele Mărei Negre, — căci vasele de răsboiu ale 
țării sporindu-se, România pe viitor nu mai este 
numai o putere pe uscat, ci se va tineà seamă 
şi de flota ei. Pe de altă parte această călătorie 
câştigă în importanţă prin faptul, că regatele 
vecine, Serbia și Bulgaria, au ţinut ca să salute 
pe regele Carol cu ocazia aceasta şi să-i mani- 
feste toată simpatia, — ceeace este nu numai 
un semn de pace, dar probează indirect şi rolul 
superior al României în politica din Balcani. 

o 

A murit Jules Cardane unul dintre cei mai 
buni ziarişti francezi. 

Printre cei cari şi-au trimis condolenţele 
lor d-nei Cardane e şi regina Portugaliei, 


CRONICA LITERARĂ ȘI ARTISTICĂ. 


Henry Bataille, poetul şi dramaturgul francez, 
celebru acum în lumea teatrelor prin drama sa 
La femme nue, luată din vieaţa pictorilor, e şi 
el un pictor de talent. 

Comitetul Salonului Umoriştilor, rugându-l 
să trimeată la expoziţia lor câteva portrete ale 
celor mai vestiți contimporani, strălucitul drama- 
turg, care păstrează numai pentru el şi pentru 
prieteni picturile sale, a primit — şi pentru in- 
tâiaşidată, parizienii vor puteă admiră o serie 
de litografii de cel mai viu interes. 





Cei 45 e numele unei noi societăţi, înfiin- 
tată de câţiva tineri literați şi artişti francezi; 
sub acest titlu, ei vor să reunească pe bărbaţii 
din noua generaţiune, cari s'au distins în litere 
şi științe, 

Scopul acestei societăţi e să pună în contact 
pe tinerii artişti, cunoscuţi toţi, cari nu se cunose 
personal între ei. 

Printre cei 45 sunt poeţii H. de Regnier, 
Pierre Louys, Abel Bonnard, autorii dramatici 
H. Bataille, H. Bernstein, Tistan Bernard, P. 
Veber, Edmond S6e, Emile Fabre etc. 


o 

Răsplata, nuvele de N. Dunăreanu, e titlul 
unei voluminoase cărţi de proză, apărută în 
editura „Minervei*. 

Când cercetătorii catalogului „Minervei“ 
cam încruntă sprâncenele văzând atâtea volume 
din cari foarte multe ar fi putut lipsi, gândul li, 
se duce în primul rând la d. N. Dunăreanu. 

Fiindcă autorul „Răsplatei* e cel mai monoton 
dintre tinerii prozatori. Il cetești fără nici o 
plăcere. Işi ia subiectele din mediul cel mai banal: 
„La chercaneaua Uzlinei“, „Domnul Davidescu“, 
„Vania“, „Maxim Ciacara“ — iată eroii nuvelelor 
d-lor Dunăreanu. Unii sunt băcani — şi autorul 
le descrie toate unghiurile prăvăliei. Alţii sunt 
lipoveni cari umblă în lotcă, alţii revizori, — 
alţii dobrogeni. Nici o surpriză, nici o pagină 
care să miște — în tot volumul acesta. 

E foarte obositor să cetești peste 300 pagini 
cu amintiri lipoveneşti, cu descrieri lipsite de 
poezie, cu amănunte din vieaţa cutărei cucoane 
Lisaveta. Și în primul rând, datoria unui scriitor 
e să se intereseze prin lucruri noi, neașteptate; 
altminteri, calificativul „de duzină“ — e foarte 


aproape. 
[ei 

Zuavul rău. 


Din A. Daudet. 

In seara aceea Lory, faurul din Sainte- 
Marie-aux-Mines, nu erà în voie bună. 

De obicei îndată ce se stingeă focul în 
făurişte şi asfinţiă soarele, el s'așeză pe-o bancă, 
înaintea ușii, gustă plăcuta sfârșeală pe care 
o dă munca grea și năduful zilei, şi până a nu-şi 
trimite ucenicii pe acasă, bea cu ei câte un păhar 
de bere proaspătă, uitându-se cum iasă lucră= 
torii din fabrici. Dar în seara aceea a rămas în 
făurişte până în vremea cinii; la masă încă s'a 
dus părindu-i parcă rău. Şi se gândea bătrâna, 
privindu-și omul: 

„Oare ce să-l fi găsit? Să fi primit dela 
regiment vr'o veste rea şi nu vrea să mi-o spue? 
Poate ni-e bolnav băiatul cel mai mare...“ 

Dar n'a indrăsnit să-l întrebe. Se năcăjeă 
să facă să tacă cei trei eopilaşi bălani — culoarea 
spicului răscopt, — cari râdeau în jurul mesii, 
cronțănind la salată de ridichi negre cu 
smântână. 

In sfârșit faurul şi-a 'mpins mânios, farfuria. 

— Ah, nemernicii.... ticăloşiil!.., 

— Dar cu cine ai, Lory? 

El a izbucnit: 

— Ia cu vro cinci — şase mișei, cari în 
uniformă de soldaţi francezi umblă de azi-dimi- 
neaţă prin sat, pe după cap cu Bavarezii.... 
ăştia încă sunt de cei cari... cum le zice?... 








Cari optează naționalitatea prusiacă,.. şi nu este 
zi nu vezi Alsacieni de aceștia nevredrici.... 
Parc'au mâncat ceapa cioarii.,. 

Bătrâna a încercat să-i apere: 

— Ce vrei, omule, nu-s chiar aşa de vină 
copiii ăştia. E atât de departe Algeria, acolo 
unde-i trimit!... Ii cuprinde dorul de tară. Şi 
ispita de-a se 'mtoarce e şi mai tare când se 
gândesc că aici n'or să mai fie soldaţi. 

Lory a dat odată strașnic cu pumnul în masă: 

— Taci mamă!... Voi, femeile, nu vă 
pricepeţi la de-acestea.  Nevoite să trăiţi mereu 
cu copiii şi numai pentru ei, voi le vedeţi toate 
după măsura plodurilor voastre. Dar îţi spun eu 
că oamenii aceia sunt netrebnici, renegaţi, cei 
din urmă intre lași, — şi că dacă din nenorocire 
Cristian al nostru ar face o aşa ticăloşie, apoi 
pe cum e de sfânt și adevărat că pe mine mă 
chiamă George Lory și cum slujit șapte ani la 
vânători în Franţa, tot astfel de adevărat e că 
aș băgă sabia 'n el. 

Şi groaznic, ridicat pe jumătate, faurul în- 
toarce capul spre lunga spadă de vânător, atârnată 
de părete supt portretul fiului său, un portret de 
zuav, făcut colo în Africa. Dar vederea acestui 
chip de Alsacian cinstit, ars de soare, în albul 
șters pe care-l iau culorile vii în lumină mare, 
l-a liniştit de-odată, şi el s'a pus pe râs: 

— Îmi fac gânduri de geaba. Par'că lui 
Cristian a) nostru i-ar puteă da prin cap să se 


facă Prusiac, când a prăpădit atâţia din ei în 
răsboiu. 

Inveselit de gândul acesta, omul şi-a sfârşit 
cina mulțămit, și apoi a plecat să deă de duşcă 
vro două halbe la Ville de Strassbourg. 

Acum bătrâna e singură. După ce a culcat 
pe cei trei bălani mititei, cari s'aud în odaia de- 
alături gângurind, ca un cuib ce dă s'adoarmă, 
își ia lucrul și sapucă de cârpit, dinaintea uşii 
dinspre grădină. Suspină din când în când, şi 
se gândește: 

„Ba mie mi-ar mai plăcea. Vor fi ei lași, 
renegaţi, dar ce are a face... Mamele lor sunt 
fericite că-i au iarăşi“. 

Şi 'şi aduce-aminte de vremea când flăcăul 
ei, înainte de-a plecă la armată, la ceasul acesta 
din zi eră îngrijind grădiniţa. Priveşte fântâna 
la care venea el să-și umple stropitoarele, — eră 
"ntr'o haină lungă, şi avea lung părul, frumosul 
lui păr pe care i-l l-au tuns când a intrat la 
zuavi.. 

De-odată tresare.  Uşiţa din fund, care dă 
spre câmp, e deschisă. Câinii n'au lătrat. Totug 
cineva vine pe lângă ziduri, ca un hoţ, se furi- 
şează printre stupă... 

— Bună seara, mamă! 

In faţa ei stă Cristian, cu uniforma destră- 
mată, ruşinat, zăpăcit, cu limba grea. Ticăitul s'a 
'ntors în ţară cu alţii şi de-un ceas tot dă târ- 
coale curţii, așteptând plecarea tatălui său, ca 

Brieux, cunoscutul autor dramatic, a dat o 
nouă piesă în trei acte Simone, care sa jucat 
cu mult succes la Paris, zilele trecute. 

Subiectul e foarte simplu: un bărbat își 
ucide soţia, fiindcă-i înşelă şi pleacă în străină- 
tate, împreună cu copilița lui, Simona. Peste 
cincisprezece ani, când Simona trebue să se mă- 
rite, ahă drama petrecută între părinţii ei, cere 
socoteală tatălui — şi sfârşeşte prin a-l iertă. 

Brieux, în jurul acestei intrigi aşa de uşoare, 
a brodat o dramă emoţionantă, căreia i-se pre- 
vede în toamna viitoare e serie întreagă de re- 
prezentaţiuni. 

E curios faptul că acelaşi subiect a fost 
tratat acum zece ani, tot într'o dramă, de către 
un scriitor mediocru; piesa acestuia zace încă 
în cartoanele teatrelor! 

[ei 

Societatea Männerchor din Zürich a dat 
un concert in Paris; succesul a fost neaşteptat. 

Această societate a fost înfiinţată în 1826, 
de cătră Nägeli, inițiatorul corului în patru voci. 

El eră bazat pe observaţia că muntenii 
împotriva obiceiului locuitorilor dela câmp, 
cântă de preferință pe mai multe voci. 

Inovația lui Nägeli obţin cel mai mare 
succes. 

Imediat se formară societăţi in toate satele 
şi orașele din Elveţia, practicând cântecele pe 
patru voci. 

Ele luară o întindere aşa de mare, că la 
sărbătoarea federală a cântecului din 1905, se 
întruniră aproape zece mii de executanţi! 

Această înflorire a avut ca urmare naşterea 
unei sumedenii de compozitori de melodii popu- 
lare şi patriotice, cărora li-sa dat locul de 
onoare în audiţiunea dată la Paris de către 
Männerchor, ` 

© 


Alfred de Vigny e singurul dintre marii 


poeti romantici francezi, căruia nu-s'a ridicat 
încă o statuie. 
Un comitet de scriitori celebri — printre 


cari întâlnim pe Leon Dierx, Anatole France, 


Edmond Rostand, Jean Richepin, François Coppée, 
Henri de Regnier, Cattule Mendes, ete., au des- 
chis o listă de subscripţie publică, în fruntea 
căreia, s'au înscris cu sute de lei, societatea oame- 
nilor de litere, a autorilor dramatici, Clemen- 
ceau, Rothschild ete. 


„TARA NOASTRA“ 


Maeterlink, Jean Aicard, Emil Faquet ș. a., 
au dat şi ei câte zece lei. 
Tot e bine! 


© 
La Orléans (Franța) au început sărbătorile 
în cinstea eroinei francezilor, Jeana Q'Arc, su- 
pranumită Fecioara din Orleans. 


[e 

D. Corneliu Moldovanu, care în volumul de 
versuri Flacări, nu ne-a spus nimic, a ascultat 
sfatul înțelept al unora, şi lăsând la o parte in- 
spiraţiile originale, — s'a dedicat traducerilor. 

In felul acesta, d-l Corneliu Moldovanu va 
aduce şi literaturei şi d-sale insuși, mai multe 
foloase. 

Scriitorii de felul d-lui Moldovanu sunt mulii, 
în toate literaturile. 

Nefiind înzestrați cu adevăratul dar al poeziei, 
lipsiţi de imaginaţie, chinuiţi de regulele „Poe- 
ticelor“, acești scriitori pot, în schimb, mânui cu 
multă uşurinţă versul. Limba lor e corectă, rit- 
murile sunt sonore, asperităţile şi disonanțele 
aproape le lipsesc; în traduceri, ei reușesc cu 
mult succes. La noi, d-nii Haralamb Lecca, D. 
Nanu, Corneliu Moldovanu ş. a., şi-au înţeles dela 
o vreme adevărata misiune şi ne-au dat măestrite 
traduceri din marii autori străini. 

D-l Moldovanu, aduce în Cântarea cântă- 
rilor — vestita poemă biblică — un bogat material 
poetic, îmbrăcat într'o haină archaică de o frum- 
seţă rară. 

lată, de pildă, un fragment din ruga lui 
Solomon cătră Sulamita: 


Gătelile vestmintelor ce "'mbraci 
Sunt luncile Şaronului de maci. 
Sunt văile Şerinului de crini, — 
Sunt dealurile pline de grădini. 
Sau: 
La casa mea am şaizeci de regine 
Optzeci de ţiitoare şi mai bine 
Ibovnice şi sclave sute am 
Şi toate sunt frumoase şi de neam, 
Şi toate-au fost fecioare ne "'ntinate, — 
Dar draga mea mai mândră-i decât toate... 


Cântarea cântărilor, în traducerea d-nului 
Moldovanu, e o prețioasă podoabă a literaturei 
noastre. 


o 
Cuyetările d nei Adina Olănescu marea ro- 
mâncă, a cărei vieaţă încheiată atât de trist în 
catastrofa de acum un an trebue să fie o 
pildă pentru toate femeile, — au apărut în editura 
„Minervei“, cu o amănunţită biografie de d-l Ion 
Scurtu. 

Aceste cugetări sunt mai mult expresia unui 
suflet mare, decât ale unei minţi scăpărătoare; 
sunt un imn închinat adevărului, iubirei de patrie, 
frumosului — şi tuturor sentimentelor pe cari le 
încearcă omul ales. 

Sfaturi folositoare societăţii: 

Cerşitorii sunt o plagă socială: toţi cetățenii sunt 
datori a stărui ca statul și comunele să ia măsuri pentru 
ajutorarea zilnică a celor neputincioşi şi pentru internarea 
celor viţiogi, 

Nestrămutată credință în Dumnezeu: 

Altul zice: Probează-mi existenţa lui Dumnezeu şi 
voi crede. lar eu îi răspund: probează-mi că nu există, ca 
să încetez de a crede. 

Urări pentru fericirea patriei: 

Dea Domnul ca democrația noastră să conducă tara 
mai departe, şi mai bine, pe vremurile atât de liniştite ce 
are norocul de a întimpină. 

Cugetările Adinei Olănescu s'au tipărit în 
folosul „Societăţii Femeilor Române“. Eft. 


Convenire socială. Sâmbătă în 16 l e, „Reu- 
niunea sodalilor români“ din loc a aranjat o 
convenire socială împreunată cu cântări. Corul 
a fost condus de d-l Candid Popa. 

Punctele bogatului şi variatului program cum 
„Cântecul pescarului“ de D. G. Kiriak; „Trecui 
Valea“ de I. Mureșianu; „Tot ţi-am zis mândro“ 
de T. Popovici; frumoasa compoziţie „Mori 
mândro* de A. Bena și partiile solo, cântate de 
d-l Ișanu, au fost viu aplaudate. 

Reuşita a fost cât se poate de bună, se cuvin 
multe laude d-lui Candid Popa, conducătorul co- 
rului, 

In tot timpul petrecerei d-l V. Tordăşianu, 
vrednicul prezident a vizitat fieștecare masă 
unde se întreţineă câteva minute cu conmesenii. 


Cu ocaziunea acestei petreceri s'au adunat 
la fondul „Văduvelor* cor. 17 şi 73 bani prin 
mijlocirea pălăriei „D-zeu vede“ purtată de pre- 
zidentul 'Tordăşianu. 

Din inteligenţă am observat pe d-l Dr. E. 
M. Cristea, Dr. lancu, d-l Tăslăuanu cu doamna, 
familia 'Tordăşianu, mulţi voluntari și câţiva can- 
didaţi de advocat. 

În pauză publicul a fost distrat de cătră 
muzica Braşoveanu, care a cântat frumoase arii 
naţionale producând multă animaţie. 

După cântări a urmat dansul, carea durat 


până în zori de zi. Ovidius. 
o 

se între. la ar vrea să-l certe, dar n'are curagiu, 
E atâta vreme de când nu l-a mai văzut, nu l-a 
mai sărutat. Pe urmă, el o dumereşte atât de 
bine: i-s'a urit departe de ţară, de fâuriște, 
trăind vecinie departe de-ai lui. Disciplina s'a 
năsprit, camarazii îl numeau, din pricina accen- 
tului lui Alsacian, „prusiac“. Ea crede tot ce 
spune el. N'are decât să se uite la el ca să 
creadă. Vorbind mereu, au întrat în odaea cea 
scundă. Copilaşii, treziţi din somn aleargă des- 
culţi în cămășuţe, să-și sărute fratele. Ar vreă 
să-i deă de mâncare, dar nu îi e foame. Ii e 
numai sete, straşnic de sete, şi beă cu 'nghiţi- 
turi mari apă, să stâmpere arsura berii şi-a vinului 
alb, cu care s'a cinstit de azi dimineaţă la crâşmă. 
Prin curte umblă cineva. Se 'ntoarce faurul. 
— Cristiene, vine tatăl tău! Ascunde-te iute 
să am vreme să-i spun, să-l lămuresc...., și ea 
"| împinge după sobă, şi s'apucă iar de cusut, 
cu mâinile tremurătoare. Din nenorocire chipiul 
zuavului a rămas pe masă, și acesta-i cel dintâi 
lucru pe care-l vede Lory când întră 'n casă. 
Gălbineala femeii, ulueala ei... De-odată înţelege. 
— Cristian e aici, strigă c'o voce îngrozi- 
toare, şi desprinzând c'o mişeare turbată sabia, 
se prăbușeşte spre sobă, unde e ghemuit zuavul, 
galben, desmetecit, sprijinit de părete, să nu cadă. 
Mama sfaruncă între ei. 
— Lory, Lory, nu-l omori... Eu i-am seris 
să vie, că ai lipsă de el la făuriște.,. 





Și ea se agită, se atârnă de braţul lui, 
plânge cu hohote, In întunerecul din odaea lor 
copiii tipă, auzind glasurile acestea mânioase și 
pline de lacrimă, pe cari nu le mai cunosc. 
Faurul se opreşte, își priveşte femeea. 

— A, tu l-ai făcut să se întoarcă... Atunci 
e bine; el meargă să se culce. Voi vedeă mâine 
ce am să fac. 

Când s'a deșteptat Cristian, dimineaţa, din 
greul somn plin de vise urite şi de spaime 
zadarnice, s'a văzut în odaea lui de copil. Prin 
geamurile mici, încadrate 'n plumb, trecând, printre 
hămeiul înflorit, încălzeă soarele care sa fost 
ridicat pe cer. Jos, ciocunele sunau pe nicovală. 
La capul patului stă mamă-sa. Nu l-a părăsit 
toată noaptea, atât i-a fost de frică de mânia 
bărbatului. Nici bătrânul nu s'a culcat. Până 
dimineaţa s'a plimbat prin curte, plângând, sus- 
pinând, deschizând şi închizând la dulapuri, și 
acum iată-l că întră 'n odaea fiului său, serios, 
îmbrăcat de drum, cu tuzluci lungi, c'o pălărie 
mare şi cun băț de urcat, tare și cu fier în capăt, 
Merge de-adreptul la pat. 

— Haid, scoală-te... Sus... 

Feciorul, cam tulburat, vreă să-şi ia hainele 
de zuav. 

— Nu astea, zice tatăl, aspru. 

Dar bătrâna, cu teamă: Altele n'are, dragă. 

— Dă-i-le a mele... Mie nu-mi mai trebue. 

Până se "'mbracă flăcăul, Lory împătură cu 
grijă uniforma, mantaua scurtă și lungii panta- 


loni roșii. Isprăvind pachetul, ia după cap tocul 
de tinichea, în care ține foaea de drum... 

— Acum să mergem, zice apoi, şi toţi trei 
se coboară, tăcând, în făurişte. Foalele horcăe; 
toţi lucrează, Când vede şopronul acesta deschis 
larg, la care se gândeă atâta când eră dus, zuavul 
îşi aduce aminte de copilărie, şi de cum se jucă 
demult pe uliţă, în zăduf şi între scânteile dela 
făurişte, cari sclipeau viu în colbul negru. li 
vine o undă de duioşie şi o mare dorinţă să-și 
ceară ertare dela tatăl său. Dar.când ridică ochii, 
întâlneşte mereu o privire neinduplecată. 

In sfârşit fierarul vorbeşte. 

— Fătul meu, zice, iată nicovala, iată uneltele, 
toate sunt ale tale... Şi-acele încă sunt ale tale, 
adauge el arătând grădiniţa care, dincolo de uşa 
afumată, se 'ntindeă scăldată 'n raze şi plină de 
albine. Stropii, via, curtea, tot e al tău... Fiindcă 
ţi-ai jertfit cinstea pentru ele, cel puţin aceste 
să le păstrezi. Şi uite aici, mamăs-ta... Eu, — 
eu plec... Tu ești dator Franţei cu cinci ani, 
mă duc să-i fac eu în locul tău“... 

— Lory, Lory, unde mergi? strigă sărmana 
bătrână. 

— Tată! se roagă copilul... 

Dar faurul a plecat, mergând cu paşi mari 


fără să se uite înapoi... | 
In Sidi-bel-Abb6s, în al treilea regiment de 


zuavi, de câteva zile s'a 'nrolat ca voluntar un 
om de cincizeci şi cinci de ani. I. Duma. 

ECONOMIE. 


Izvoare. 

Gazetele ungureşti vestiau de curând că 
artistul de teatru Solymosi Elek a fost ales 
membru în direcţiunea unu: tren vicinal de pe 
la Seghedin. Cu astfel de slujbe știm, de astfel 
că au fost învredniciţi şi alţii între care poetul 


Jokai, nuvelistul Miksăth, economistul Bernáth, 


politicianul Széll şi alţii o mulţime. 

Ici o bancă, dincolo o întreprindere comer- 
cială de altă parte alta industrială a ţinut că 
lucră în interesul binepriceput al poporului pentru 
servirea căruia s'a alcătuit, dacă adăposteşte la 
căminul, mai mult ori mai puţin cald al tantie- 
melor şi proviziunilor pe unul ori pe altul dintre 
fruntașii gândirii şi stegarii ideilor mari, che- 
mate să deă vieaţă neamului din care fac parte. 

Şi tributul ăsta nobil il fac la noi în țară 
— să nu mergem în alte ţări — toemai ungurii, 
ce sunt la stăpânire şi cărora le stau la înde- 
mână atâtea şi atâtea „sinecuri* —- să le zicem 
aşa — cu alte titluri mai pompoase, și pe care de 
altfel le și folosesc cu mână largă. Cu toate 
aceste din acest tribut işi cer parte — și la ei 
— chiar şi întreprinderile şi aşezămintele curat 


economice. 
Şi toate aceste pentruce?, 


Desigur pentru faptul ca să deă fruntaşului 
gândirii prilej să lucreze, să creeze pentru neam 
fără ca să audă plânsul copiilor săi ce sgribură 
de frig, fără să-şi ofilească trupul în mizerie, 
când sufletul, eul lui de stegar al ideilor îndru- 
mâătoare e sus, e puternic și ar puteă creà. 

Noi, neam sărac cum suntem nu ne luăm 
vreme să gândim că şi fruntaşii gândirii trăiesc 
şi cu trupul. Cui îi trece prin minte să se in- 
trebe că azi puţinii stegari de idei ce-i avem cu 
ce își țin trupul şi cu ce contribue poporul la 
susţinerea acestor trupuri sălășluitoare de inimi 
şi minţi cu care ne mândrim şi din a căror vi- 
brare ne farmecă atâtea ceusuri de plăcere, ne 
dau atâtea îndemnuri măreţe!... 

E departe de noi gândul cerşirii pe seama 
stegarilor noştri de idei. Facem constatări şi 
spunând ce fac alţii ne gândim cum s'ar puteă 
face şi la noi, 

Avem două societăţi culturale mari „Aso- 
ciaţiunea“ și „Fondul de teatru“. Avem peste 
150 bănci. Avem f. „Gozsdu“ și alte fundaţiuni. 

La „Fondul de teatru“, la fundaţiunea „Gozsdu“ 
ar puteă încăpeă, fie ca secretar fie sub alt titlu, 
cel puţin câte un fruntaș al gândirii fie acela: 
poet, fie artist dramatic, fie gazetar, fie econo- 
mist, fie pictor, pedagog, sculptor, linquist etc. 
La cele 150 bănci apoi ar puteă fi împărţiţi ca 
membrii — fie şi în câte 5 ori 10 direcţiuni cel 
putin 20—30 fruntaşi ai gândirii, care dă` tan- 
tieme să-şi aibă asigurată, baremi în parte cel 
putin pânea de pe o zi pe alta. 

Sà ne oprim la bănci și să facem o schiţă 
de socoată: 

Ca bază luăm 15 fruntași. Dacă toate băn- 
cile noastre s'ar pătrunde de importanţa acestor 
ajutoare — pentru fiecare fruntaș ar ajunge câte 
10—11 bănci, la care să fie membru în direc- 
țiune ori chiar şi numai în comitetul de supra- 
veghiare. Dela fiecare bancă să ia ca tantieme 
numai câte 200 coroane. 

Ar aveă anual unul din fiecare cei 15 frun- 
taşi câte cel puţin 2000 coroane, cu care bine 
— rău Sar puteă susținea de pe o zi pe alta 
şi nefiind silit să se înlunde in vre-o cancelarie, 
sar puteă păstră şi s'ar putea dedică cu întreaga 
lui muncă — artei ori indeletnicirii pentru care 
se simte chemat, 

Unde ar fi în câţiva ani şi literatura și 
ştiinţa şi gazetăria şi pictura și economia și tea- 
trul nostru naţionall... 

Icoana ce ni se arată e atât de luminoasă 
atât de clară încât doar am turbura-o explicând... 

V. C. Osvadă. 





CORESPONDENȚE.) 


Un răspuns. 


În „fara noastră“ a. c. Nr. 12 am publicat 
sub titlul „Glasul poporului“ unele lucruri triste, 
cari privesc neamul nostru şi cari se întâmplă 
în partea sudvestică a Banatului. Când am scris 
corespondenţa amintită am avut înaintea mea 
idealul naţional, fără nici un gând ascuns, căci 
nu cunosc personal pe domnii amintiţi, și ca Ro- 
mân sunt interesat numai într'atâta, pentrucă 
starea descrisă privește neamul meu fără să am 
dela Români din acea parte un folos material 
sau moral. Aşadară aceea ce am scris am scris, 
am scris din inimă şi pe baza cunoștințelor mele 
proprii, afară de cazul cu preotul I. Cerbu, de- 
spre care am aflat intâiadată din „Țara noastră“. 

D-l părinte N. Popovici din Alibunar sub 
titlul „Lămuriri* caută însă în „Lupta“ Nr. 81, 
82, 83 şi 84 să apere persoanele în chestie şi să 
răstoarne afirmările mele. Dacă m'am decis acuma 
să răspund „Lămuririlor“ d-lui părinte Popoviciu, 
o fac aceasta nu pentruca să polemisez, ci nu- 
mai din considerare, că chestia tratată e o che- 
stie națională şi de aceea foarte importantă, şi 
pentrucă ca ortodox-român stimez biserica noa- 
stră naţională română şi tagma preoțească. 

D-l părinte N. Popovici e sever când sus- 
ține că presa noastră publicând notițe fără nu- 
mele corespondentului face numai rău, căci „e 
indusă în eroare de corespondenţi tendenţioşi (!) 
cari voiesc să brileze, ba şi revindecă titlul de 
apărători ai poporului atuncia, când pot trage în 
noroi autorităţile noastre bisericeşti“; d-lui nu- 
meşte chiar astfel de corespondențe în cari e 
vorba de organele noastre bisericești „bârfele“. 
Ca dovadă aminteşte că „intruna e vorbă numai 
de eremiadele unui cunoscut corespondent din 
Panciova despre starea din comuna: Glogon, Pan- 
ciova, Doloave, Sefcherin, Borcea şi Satul-nou, 
recunoaşte însă singur că „așa şi în aceste co: 
mune — ca comune bisericeşti -- au obvenit di- 
vergenţe de păreri (!) cu privire la mersul lucru- 
rilor“ şi că „în comunele Doloave şi Glogon s'a 
dărimat vaza şi autoritatea bisericii şi a organe- 
lor ei“. 

Pentru Panciova afirmă d-l părinte Popovici 
că „pentru cea mai mică (!) greşală a preotului 
(Cerbu) îl dau (corespondenţi) în vileag, ca să 
ştie toată lumea, cât suntem (| ?) de păcătoşil! 
Acolo unde nu e foc, nu poate fi nici fum! 

In Nr. 82 recunoaşte d-l părinte Popovici 
mai depaite, că „în urma şi pe baza rapoartelor 
din „Renaşterea“ nu a suspendat (consistorul) pe 
preotul Cerbu ci abiă dupăce sa făcut arătare 
în regulă la consistor în contra preotului (Cerbu), 
consistorul a întrodus cercetare riguroasă în cauză“. 
Așadară totuş consistorul din Caransebeş nu-şi 
bate capul de „glasul poporului“ dacă se aude 
prin presa noastră, ci aşteaptă să se suştearnă 
„O arătare în regulă (!) la consistor“, 

Mai departe zice d-l părinte Popovici: „Tot 
așa de neîntemeiată este învinuirea ce se pune 
în contul consistorului din Caransebeş pentru 
sârbizarea comunelor Sefeherin şi Borcea“ și 
adaugă „că s'au adus și jertfe (!2), dar cu vi- 
tregitatea împrejurărilor nu te poți luptă cu suc- 
cesul dorit“ şi încheie „că neglijarea şi neîngri- 
jirea elementului român din jurul Panciovei și 
serbizarea acestora, este o afirmaţiune făcută cu 
multă reavoinţă, şi lipsită de adevăr“. 

Nu cunoaștem „jertfele“ dar ştim că de ar 
fi trimis consistorul din Caransebeş la timp în 
Sefcherin un preot român şi dacă ar fi căutat să 
cumuleze comuna Borcea cu Ofcea şi Sefcherinul 
cu lilogon, acele comune nu s'ar fi serbizat. A 
tăgădui serbizarea Românilor din jurul Panciovei 
înseamnă a acoperi greşelile „domnilor“ din che- 
stie, şi a nu-şi da seamă de datorinţa naţională. 
Cum s'a putut întâmplă că la Botezul Domnului 
în 1905 serviciul divin a fost făcut în biserica 
românească din Glogon de preotul sârbesc din 
Sefcherin, de un duşman al românismului? Cum 
stăm cu parobhienii români din labuca lângă Pan- 
ciova ? 

D-l părinte N. Popovici a cărui nume de 
familie românesc e serbizat vorbeşte chiar de 
„progrese considerabile (1?)“ pe cari le-au făcut 
Românii din acele părţi dela reînfiinţarea mitro- 
poliei şi dela despărţirea hierarhică“ şi susţine 
că „Sârbii ne sunt astăzi inferiori în ori-ce pri- 
vință“(!) 

Acela care studiază evoluţia popoarelor va 
recunoaşte că noi Românii bănăţeni suntem in- 


*) Pentru cele cuprinse în această rubrică răspunderea 
privește pe autor. ` N. R. 





feriori Sârbilor, atât în direcția culturală cât şi 
economică. In vara an. 1905 deşi în comitetul 
expoziţiei agricole din Panciova au fost şi câţiva 
Români, între cari şi d-l protopresbiter T. Miclea 
din Satul-nou, nu s'a făcut nimic, că și limba 
românească să fie cel puţin pe afişe reprezentată. 
Limba sârbească eră pe afişe, cărţi de întrare 
ete. Afişele autorităților comitatense şi a socie- 
tăților din acele părţi sunt numai în limba ma- 
ghiară şi sârbească, afişe excluziv în limba sâr- 
bească se răspândesc în comune unde nu gă- 
seşști nici urmă de Sârb, pânăcând afişe în limba 
noastră nici de pomană. Și d-l părinte exclamă 
totuş: „Sârbii ne sunt în orice privinţă astăzi in- 
feriori* ! Dar cu laudele proprii n'a dus-o nime 
prea departe, şi rău faceţi dacă îmbătaţi poporul 
cu astfel de fraze goale. 

D-l părinte N. Popovici zice în Nr. 83: „Se= 
leuşul, Uzdinul şi Ofeea au cu locul de şcoală 
un palat monumental (!) cu patru învăţători“. De 
facto în Ofeea se află o şcoală, clădire modestă 
cu doi învăţători. In Seleuş și Uzdin n'am fost, 
dar cred că și în aceste comune va fi ca și în 
Ofcea. D-l părinte Popovici zice: „Pentrucă școala 
din Glogon s'a prefăcut în școală de stat, nu 
poate fì vina bisericii, acolo prevalează elementul 
german, carele e uşor asimilabil“. 

Ultima propoziţie nu o pricep, deoarece 
nu va voi să susțină, că Șvabii din Glogon, asi- 
milează pe Români. Şcoala germană din Glogon 
e statificată de mult, şi Ẹvabii wau susţinut cu 
nimica școala noastră, care există peste o sută 
de ani. Românii din Glogon nu au spus însă, 
că n'au avut pe nimenea, care să-l conducă, sfă- 
tuiască şi lămurească, şi că învățătorul d-l Perin, 
care ar fi trebuit să-l îndrepte, a fost pentru sta- 
tificare. 

D-l părinte Popovici zice că a-l I. Cerbu 
din Panciova e suspendat din oficiu. Pentruce 
nu se execută atunci ordinul consistorului, când 
e vorba de existența bisericii române din Panciova? 
D-l părinte vorbește mai departe de „zelul neo- 
bosit al actualului protopresbiter T. Miclea din 
Satul-nou“ și afirmă că subscrie concesiunea: 
„Să fim drepţi cu aceia, cari merită dreptate şi 
riguroşi cu aceia, cari își pun interesele perso- 
nale mai pe sus de interesul naţional“. Să vedem ! 

Preotul Bosica din Glogon fiind bolnav şi 
bătrân, deci neputincios a face funcțiuni bisericeşti 
a cerut capelan cu drept de succesiune, iar comi- 
tetul parohial a hotărit escrierea concursului. 
S'au făcut paşi de lipsă la oficiul protopresbiteral 
din Satul nou şi la consistorul din Caransebeș, 
dar fără nici un rezultat. Intr'aceste preotul Bosica, 
reposează. Credincioşii fac acuma pașii pentru 
îndeplinirea postului de preot şi anume la d-nul 
protopop T. Miclea din Satul nou, o deputaţiune 
merge și la d-l episcop din Caransebeș, dar fără, 
rezultat. 

Deşi conform regulamentului pentru parohii, 
postul de preot trebue indepiinit în timp de trei 
luni, Glogonul a rămas fără preot, şi numai odată 
pe lună se făceă serviciul divin de un preot din 
tract. Pe atunci a servit şi preotul sârbese din 
Sefcherin în Glogon, şi la mai mulţi credincioși 
Români din Glogon, au fost făcute funcțiuni bise- 
riceşti de preotul romano-catolic din aceeaşi co- 
mună. Toate aceste s'au făcut ca să ajungă 
feciorul d-lui învăţător Perin din Glogon să fie 
preotul comunei. Îndată ce d-l V. Perin (feciorul 
învățătorului) a absolvat teologia în Caransebeş, 
a fost numit ca administrator parohial la Glogon. 
Glogonul fiind parohie de clasa primă, această 
denumire e abnormală, şi arată o valoare a 
legilor noastre bisericeşti din partea domnilor 
dela Caransebeş, pentrucă d-l V. Perin mare 
cualificaţiunea cerută pentru parohia clasa L, 
deoarece are numai şase clase gimnaziale. Nu- 
mitul domn V. Perin a luat însă de nevastă o 
nepoată de soră a d-lui arhimandrit F. Musta din 
Caransebeş. 

Apoi la Doloave a fost iară impus ca preot 
S. Bartolomeiu din partea d-lui protopresbiter 
T. Miclea şi consistorul din Caransebeș. 

In sinodul protopresbiteral din anul trecut 
mai mulţi membri ai sinodului au dus o luptă, 
că Glogonul să rămână parohie clasa Í., consi- 
derând că dispune de sufletele recerute şi paro- 
hienii stau materialminte bine, dar d-l protopres- 
biter T. Miclea şi D-Voastră d-le părinte Popovici 
aţi vrut să faceţi din Glogon a parohie de 
clasa IL, ca să rămână d-l V. Perin la Glogon. 
D-l protopresbiter T. Miclea împreună cu d-nii dela 
consistor, ca să-și ajungă scopul, au redus totuş 
Glogonul la parohie de clasa II., ceeace e o ile- 
galitate căci prin aceasta se calcă legile noastre 
bisericeşti, şi se desconsideră drepturile cree 
dincioșilor. (Va urma). 

CONVORBIRI GLUMEȚE. 








— Din carnetul unui om sincer. — 


A admiră — iată singura fericire a omului 


superior. 
= [=] 


Şi admiraţiunea e tot un sentiment egoist: 
admir, fiindcă aceasta mă mulțumește. 
© 
Scriitorul care se căznește să n'admire 
opera prietenului, nu știe că el e înşelat: a pierdut 


câteva clipe de fericire. 
o 


Suport cu mai multă ușurință durerile mo- 
rale, decât pe cele fizice. 
O 


Dacă-ţi iubeşti aproapele, nici nu-i dă sfaturi, 
nici nu-l mustră, nici nu-i dă să citească pe fi- 
lozofi. Fă-l să ridă — şi îi vei fi făcut un mare 


bine. 
[a] 


Oameni inteligenţi sunt aceia cari la baie 
nu-şi potrivesc apa după termometru, ci după 


cum îi rabdă pielea. 
o 


Actorii îşi lasă vara mustăţile şi iarna ne- 


vestele. 
o 


O carte care nu te face să te mai gândeşti 
la ea după ce ai cetit-o, e ca o baie care nu 


curăţă. 
o 


Să nu citeşti de douăori o carte care te-a 

încântat — dacă vrei să-ţi mai placă. 
o 

Un englez inteligent, voind să viseze singur, 
a scos vorba că în parcul oraşului sunt șerpi. 
Iar un român, căruia îi plăceau ochii frumoși ai 
unei doamne, a scos vorba că la „şedinţele lite- 
rare! date de dânsa, a început să se facă lite- 
ratură. 

Din ziua aceia, englezul a putut visă în 
pare, netulburat de nimeni, iar românul, tot ne- 
tulburat, a putut face curte doamnei cu ochi 


frumoși. 
© 


Oare lipsa calităților nu e un defect? 
o 
Dacă critica n'ar fi avut în vedere opera 
viitoare a celui pe care l-a lăudat, ar fi fost mai 
puţini scriitorii naufragiaţi. 
[a] 
Două feluri de oameni se înţeleg cu toată 
lumea: proştii şi pungașii. 
[e] 
Două feluri de oameni sunt inteligenţi: 
deştepții, — nişte secături gata să facă spirit — 


-gi înţelepţi, oameni serioşi, foarte cum se cade 


şi tot atât de plictisitori. 
o 


Soarele şi poetul răsar frumos, plictisese 
cât strălucesc şi interesează în amurg, 
o 


Şi fluviile cele mai furtunoase au câte un 
colţ tăinuit, umbrit de sălcii gi înconjurat 
de iarbă — unde apele lor sunt liniștite şi pot 
să oglindească o clipă seninul cerului. 


o 

— Fătul meu, apucăturile tale imorale te 
vor duce în pământ! — spunea un tată fiu- 
lui său. 

— Tată, eu m'ași scutură de ele, dar mi-e 
peste putință... 

— Voința! — iată ce vă lipsește vouă, ti- 
nerilor. .. 

... lar peste un cias, bătrânul se plângea 
unui prietin că nu se poate lăsă de fumat. 


(=) 

De s'ar puteă publică toate giumele obscene, 
atunci „literatura umoristică“ aşa cum se face 
în România ar fi cel puţin de două ori mai bo- 
gată și mult mai spirituală. 

© 

Spuneţi-mi pe scriitorul care ar puteà iscăli 

cu întreg numele fot ce-a scris în vieață — și-l 


voiu respectă, 
o 

Risipitor ce sunt!.. Când eram mic, mă 
duceau în teatru la galerie, iar în tren cu clasa 
a treia. Astăzi, deși ştiu că din galerie se vede 
aceiaşi piesă, iar în clasa a treia ajungi tot atât 
de repede cu trenul — mărturisesc că imi place 
să fiu în contradicţie cu adorabila logică a copi- 


lăriei .,. 
O 


O cugetare spusă limpede, e ca un amurg 
senin. Pe mine însă, mă impresionează mai mult 


un soare care apune prin sita norilor. 
© 


Puțin spirit iţi trebue — şi or'ce defect al 
tău îl poţi transformă într'o calitate, 


© 
O prefaţă bună poate scuză or'ce carte 
proastă, 


9 
Șampania e o băutură foarte scumpă — în 
raport cu plăcerile pe cari le procură. Totuş, 
băutorii de şampanie sunt mai inteligenţi ca an- 
ticii cari beau pietre scumpe pisate. 
o 


Natura e cel mai mare simbolist. Dar, cine 
dispreţueşte mai mult natura — ca poeţii sim- 
boliști ? 


[=] 
In lumea noastră, nu mai poţi speră în fe- 
ricire, când mintea a învins inima. 


ò 
Plăcerile nu se premeditează — se impro- 


vizează. 
o 


O fericire aşteptată, e mult mai mică. Numai 
burghezii așteaptă cu nerăbdare ora mesii. 
[=] 


Când glumeşti pe socoteala cuiva, gândeș- 
te-te că la un pas e şi calomnia. 


[=] 
Calomnia n-ar aveă haz dacă n'ar privi pe 
cei mai buni prietini ai noştri. 
d o 
Un prieten al meu, când se înbătă, făcea 
toate prostiile din lume: fumă, îşi gâdilă cerul-gurii 
cu limba, spărgeă pahare cu dinţii — și plângeă, gân- 
dindu-se la o fată care-l trădase. 
l o 
In America sunt nişte croitori cari ştiu să 
facă numai mâneci, iar la noi, sunt scriitori cari 
fae numai poezii. 


o 
Câtă vreme „arta cu tendinţi* nu jicneşte 
simţul meu artistic, o prefer celeilalte arte, fiindcă 
de pe urma ei, am două câştiguri: şi mă distrez — 
şi învăţ, 


[=] 

„Modestia e o floare mică şi albă, care creşte 
în taină, pe marginea potecilor* — a spus un 
cugetător — şi aveă dreptate: trandafirului roșu 
şi greu sau crinului parfumat şi înalt —îi va fi 


peste putinţă să fie modest. 
o 


Cu cât înjuriile dușmanului lasă mai rece 
pe un om distins, cu atât îl dor mai mult ironiile 


prietenilor. 
© 


In odaia vecină, doi prieteni ai mei discută 
şi sunt gata să se încaiere: m'aș duce să-i împace 
de nu m'aş gândi că răpesc unuia din ei plăcerea 


de-a eși învingător. 
o 


Dacă vrei să ştii cine are dreptate într'o 
discuţie care se prelungeşte la infinit, fii sigur 


că cel dela care a pornit discuţia e acela. 
[] 


Cu cât un scriitor va căută să emoţioneze 
pe cetitor, cu-atât îl va învăţă mai mult; dar, cu 
cât va căută să-l înveţe, cu atât îl va emoţionă 


mai puţin. 
o 


Nu e frumos ceiace nu e surprinzător, 
© 
Oamenii cari se pot înlocui, sunt de prisos. 
© 
Laud calitățile prietenilor mei, ca să se 
vadă că am marea calitate de a ști să-mi aleg 
prietenii. E. Victor. 

HANUL DELA STENA. 


— Roman din vieața macedonenilor. — 
HI. 

Se vesteau cele dintâiu zile ale toamnei. 

In hanul dela Stena, se grămădeau călători 
din toate drumurile. 

Negustori turci, cu capul ras, cu nasurile 
turtite, veniau dinspre Bitolia, cu carele îacăr- 
cate de chilimuri, ulcele, ploşti şi tot felul de 
sticlării, podoabe ieftine pentru femeile din Liabra, 
fesuri pentru arnăuţii de peste Gramoz şi su- 
mane pentru bacii români, risipiţi în văgăunile: 
munţilor. 

Veneau negustori bulgari, pricopsiţi în lume; 
pescari din Prezven, se duceau spre Bitolia cu 
coşurile încărcate de păstrări şi de ţiri mărunți; 
chiristigii din Niculiţa, Kamenita şi pădurile De- 
volului, poposeau pentru o noapte în hanul din 
drumul Bitoliei ; cărbunari pitici şi tăcuţi, cu fusta- 
nelele învechite, se ghemuiau într'un colţ şi-şi 
numărau megidiile. 

Iar pe şoseaua din faţa hanului treceau mai 
în fiecare zi turme de-ale Fârgeroţilor, spre câm- 
piile Thesaliei; treceau londoane în fugă, ducând 
câte un paşă bătrân şi gras, cu ochelarii de aur 
sau pe vr'un bei bogat, sau pe vrun consul cu 
chipiu şi cu hainele tesute în fre strălucitoare. 

Adeseori, un pribeag descălică, se învârteă 
niţel pe lângă han, pipăiă cu opinca trestia din 
marginea drumului, îmbucă ceva și se pierdea 
apoi pe drumul prăfuit, printre căpiţele uriaşe. 

Intr'o seară, un ilăcău voinic, fecior de 
gospodar, işi opri catârul în drum. 

Un ture bătrân scoase capul pe gaura din: 
zid şi-l privi, 

lar hangiul bulgar, îşi duse mâna la piept. 
şi la frunte. 

— E loc? întrebă flăcăul. 

— Este, este! Şi pentru douăzeci e loet.. 
răspunse hangiul — şi luând căpăstrul catârului, 
îl trase spre grajdul de nuele, lipit de han. 

Călătorul privi împrejur. 

Soarele asfinţise. Lumini roşiatece incălicau 
grumajii munţilor şi se prăvăleau în lac. In toate 
părţile, piscuri verzi incingeau zarea. In fața. 
hanului, lacul întins, cu apele limpezi, îşi frângea. 
creţurile de tulpinele trestiei şi se furişă până 
lângă drum. Hanul vechiu și inalt, cu două rân- 
duri de odăi, acoperit cu sindrilă, lipit cu pă- 
mânt galben, stă pe o talpă de munte; eră un 
han zidit de cine ştie câtă vreme: în loc de fe- 
restre, aveă o gaură cu două scânduri ce se 
deschideau, în loc de coș, altă gaură. Flăcăul 
întră. O încăpere umedă, cu două-trei politi, 
ziceă că e prăvălie; pe jos eră podită cu lespezi 
rare, iar prin tavanul de scânduri, se vedea ten- 
cuială odâii de sus. 

— Eu unde dorm? întrebă flăcăul. 

— Păi... nu prea e loc!... răspunse han- 
giul. Aici, nu se poate. Alături sunt vr'o treizeci 
de pietrari. Sus, au arvunit odaia niște negustori. 
Mai e o odaie, da, acolo nu poţi întră, că doarme 
un schipetar cu nevasta şi cu copii; trebuie să 
pice acum. 

— Păi eu unde dorm? se răsti călătorul. 

— la şi dumneata cu negustorii... Ți-or 
face ei loc... Sau dacă nu, în grajd... 

Flăcăul fierbeă de mânie. Se urcă pe nişte 
trepte înguste și putrede, și întră in odaia ne- 
gustorilor. 

Erau vr'o cincisprezece. Se uitau miraţi la 
el. Unul mai tânăr, sări să-l bată. 

El tăceă din gură. Işi puse carabina alături, 
îşi desfăci traista, scoase niște pâine și începu 
să mânânce. 

Deodată, simţi că pâinea i-se opreşte în 
gât; îl podidiră lacrimile. Intoarse capul şi se 
strecură binişor pe uşă. 

Afară începeă să inopteze. 

Pale de lumină cenuşie se frângeau şi se 
risipeau în văzduh; deasupra bâlţii, se lăsău 

aripi de întunerec. Trestia foșnea. Pe cer, se 
desluşiau câteva stele. In praful drumului o 
turmă de oi gemeă ascuţit, ca nişte glasuri de 
copii. Un lătrat de câine se auzea de departe. 
Iar aproape, ţiriia un greier. 

Inoptarea veneă cu părerile de rău. Pe su- 
fletul lui Risto Ciava se lăsase tristețea aduce- 
rilor aminte. Abiă trecuseră două zile de când 
plecase de-acasă şi par'că eră altul. Pe drumuri 
străine, printre oameni neprimitori, lipsit de vor- 
bele blânde ale-părinţilor, de glumele prietenilor 
săi, își vedeă vieaţa pierdută pentru veşnicie. 
Unde-l va duce ziua de mâine? Ce vor fi fă- 
<ând cei de-acasă? De ce plecase? 

Risto Ciava îşi ascunse faţa în palme. 
Vedea curtea bisericei din sat plină de oameni; 
pe la morminte se aprindeau candele. Câte o 
femeie cernită infigeă lumânări pe lespede. lar 
„ai săi, plângeau pe mormântul proaspăt al lui 
Timco. 

Când îşi ridică fața, prin pânza lacrimilor 
văzu noaptea. 

Pe șoseaua laninei, venià o haraba neagră, 
cu caii albi. Schipetarul aşteptat își scoase fe- 
meia şi vr'o şase copii din trăsură. Venirea oaspe- 
ilor aduse sgomot şi lumină în hanul singuratec. 
Feştile fumegânde umblau din loc în loc, două 
femei răsărite de nu ştiu unde, ajutau haraba- 
giului să descarce, câtiva turci îşi scoaseră ca- 
petele rase pe fereastră, iar hangiul bulgar își 
duceă mâna la piept şi la cap. 

Un ceas în urmă, toate luminile din han se 
stânseseră. 

Cei cincisprezece negustori turci dormeau, 
întinşi pe scânduri ; unii sforăiau, alţii oftau, iar 
altul — mititel şi slab de tot — tuşeă cu înver- 
:gunare, se întorceă în toate părţile, blestemă 
norocul şi se rugă lui Alah să-l ducă din 
Jumea asta. 

Risto Ciava, întins pe o rogojină, cu traista 
căpătâi, cu puşca alături, nu putea dormi. Il 
-chinuiă dorul de-acasă, îl dureă cumplit moartea 
lui Timco. 

Acolo, pe scândurile putrede ale hanului, 
în mijlocul turcilor răi, se simţea înăbuşit. Ar 
fi vrut să se scoale şi să iasă pe malul lacului; 
-se gândea insă că s'ar putea împedecă de vr'unul 
-din negustorii adormiţi şi-şi întoarse faţa la pă- 
mânt. Cum ar fi plâns în hohote, cum ar fi 
alergat în neştire, ca un nebun, cum ar fi lovit 
“în toată lumea! 

Se gândea să plece. Noaptea din ajun n'o 
dormise. Erà obosit, cinzeci de ceasuri de când 
umblă pe drumuri largi, prin poteci întortochiate, 
prin păduri dese, pe coaste de munţi, pe margini 
de lacuri. Două zile de când nu pusese capul 
jos, alergând mereu, gonind spre o altă lume, — 
o lume — pe care n'o cunoştea, dar în care 
nădăjduiă o vieaţa nouă, cu zile de muncă, cu 
nopţi de odihnă — şi alinătoare de dureri. 

O va găsi? Cine ştie... poate... Un gând 
tainic îi spuneă că el are un rost pe lumea asta. 
Da, plecarea lui de acasă va folosi multora. Cui? 
Nu ştia. Un început de vis îl purtà spre ţărmuri 
senine. Un vis care-i deschideă zări nesfârșite, 
cu munţi verzi, cu grădini înflorite, cu păduri 
scăldate in lumini trandafirii. Vedeă pe oamenii 
din sat mai veseli, pe femei cu ochii uscați și 
plini de lumină, pe copii voinici şi îmbrăcaţi în 
haine mai curate. Nimeni nu va mai plânge de 
apăsarea nizamilor şi de teama bandiţilor din 
văgăuni, Munţi scăldaţi în răsăritul soarelui, cântece 
de corn, poenet de puşti. Kerim n'o să se mai 
poarte rău cu săracii; sătenii nu vor mai tremură 
când i-or auzi calul tropăind. lar clopotile bise- 


ricilor vor răsună mai dulce şi mai des. Le auzeă | 


prin vis. Un vis frumos care-l răpi din mijlocul 
negustorilor turci. Nu le mai auzea nici răsuflarea 
nici sforăitul. Și nici bolnavul parcă nu mai tușea. 
Risto Ciava adormise adânc, 
(Urmează). Daniel Vodena. 





Scrisori cătră țărani. 
XXIII. 
Bade Şofroane! 


Multe rele bântuie sufletul omenesc şi-l 
sapă, dar răul cel mai mare între rele, este 
desfrânarea. .. Această boală bântuie în lume in 
voia ei şi nu-i chip să i-se deă de leac. Ea se 
naște odată cu omul și, din ce creşte el, şi-o 
lasă în voia ei, din ce ea apucă să-l stăpânească 
şi să-l târăie în noroiul negrelor păcate. 

Poftele omenești sunt doar chiagul răului 
pe pământ... Numai din cauza lor se întâmplă 
toate fără-de-legile, numai din cauza lor omul 
pierde podoaba dumnezeiască a minţii și cade 
în starea animalului. 

Acestui simţ rău nu i-se poate împotrivi 
decât înfrânarea. Dar câtă putere omenească, 
câtă tărie îi trebue omului de azi, pentru a se 
împotrivi acelui îndemn, care minut cu minut îi 
ticăe în inimă, care minut cu minut îi sbârnăe 
în urechi !... 

Desfrâul calcă în picioare toate legăturile 
omului cu divinitatea dumnezeiască, el pustieşte 
din inima noastră ultimul sâmbure de cinste, de 
ruşine şi de frică de D-zeu. El, în oarba-i por- 
nire spre împăcarea poftelor, ne împinge la fap- 
tele cele mai urite și mai neomenoase. 

Bărbatul desfrânat îşi nenoroceşte întreaga 
amilie. Îşi fură copiii luându-le dela gură bucă- 
fura de pâine şi cheltuindu-o la cârcime şi prin 
tlupanare. 

Tot asemenea face şi femeia desfrânată. 
Inaintea ei credinţa şi tragerea la casă, simţul 
de ruşine şi de păcat, sunt nişte lucruri prea 
seci pentru a le luă în băgare de seamă. Astfel 
ea nu simte şi nu va puteă simți greutăţile tra- 
iului, gândul ei mărginindu-se la împodobirea 
corpului în zorzoane, cari înşală vederea, cari 
o fac să placă tuturor. Asta-i cea mai mare mul- 
tumire sufletească a unei femei desfrânate. 

Şi dacă, intro familie, nenorocul împreună 
astfel de creaturi, acolo va fi vai şi amar, acolo 
vor creşte nişte urmaşi plini de toate viţiile, căci 
viţiul desfrânării nu-l vor aveă numai în sânge 
plămădit, dar îl vor vedeă zilnic în casă dela 
părinţii lor, vor şedeă zilnic cu el alăturea, până 
ce, la rândul lor, vor face ceeace au văzut în 
casa lor făcându-se: fecioraşul va incepe a trage 
mai întâi cu ţigara, apoi va beă rachiu și, la 
vârsta de 16 ani, va fi îmbătrânit, căci nu va 
mai fi taină pentru el în cele trupești; fata de 
cum dă să se ridice, îşi va potrivi hainele cu 
dichiș, va stă ceasuri întregi în oglindă ca să-şi 
vadă obrazul şi să-și potrivească părul. 

Pe la sate tot s'a mai păstrat vieaţa cinstită 
de mai de mult, dar şi pe-acolo numai în parte. 
La oraș însă răul acesta a luat întindere mare, 
aşà că nu-i poţi stă în cale. 

Şi din pricina asta, de cele mai multe-ori, 
omul la 40 de ani e secat de vlagă. Il vezi tre- 
când pe stradă, cu pași rari, legănându-se, cu 
ochii stângi și băguţi în fundul capului, cu mânile 
tremurânde şi cu obrazul supt de toate patimile 
vieţii. 

Corpul unui asemenea om nu mai are nimic 
sănătos, el e ca o scorbură putredă, care se 
leagănă în bătaia vântului până ce un suflu mai 
tare o doboară la pământ. 


Răul cel mai mare e însă, că din asemenea 
oameni stricaţi, cari nu mai au nimic bun în 
sângele lor, se nasc şi copii nenorociţi, se nasc 
copii fără vlagă, bolnăvicioși, schilozi şi ca vai 
de lume, pentru cari vieaţa aceasta este un ne- 
sfârşit lanţ de suferinţe, căci ei moștenese în 
corpul lor, boalele părinţilor, ei plătesc păcatele 
săvârşite de cei-ce i-au născut. 

Omul desfrânat devine cu vremea şi greţos. 
Indrăsneţ din fire şi fără pic de ruşine, el nu 
alege cărările pe cari poate să-şi îndeplinească 
uricioasa-i patimă, gândul lui nu este doar' să 
figureze printre oamenii cu cinste, ci el să fră- 
mântă numai pentru a ajunge la împlinirea do- 
rinţelor. 

Se întâmplă de multe-ori că omul desfrânat 
umblă şi cu capul spart, înfundă închisorile, dar 
asta p'are de-aface, el rămâne același. Ajunge 
să beă o duşcă de rachiu, pentruca să-i -vezi 
ochii strălucind întrun foc sinistru, care îţi în- 
ghiaţă sângele în vine. 

Desfrâul cuprinde în sine: patima beţiei, a 
minciunei, a hoţiei, a vicleşugului, el leagă într'un 
mănunehiu toate patimile rele cari bântuie în 
inima omului stricat. Deaceea când cineva îţi va 
zice că eşti un desfrânat, să știi că ţi-a zis totul, 
te-a făcut un om de nimic. 


— 











Şi de-i zice omului desfrânat aşa ceva, el 
e în stare să te străpungă cu cuțitul, pe când 
omul sănătos la minte şi cinstit îşi caută în 
adâncul inimii, şi văzând că ai minţit, te plă- 
tește cun surâs de milă şi-şi vede de treabă. 

Cam de regulă, se întâmplă, că cei des- 
frânaţi aruncă în obraz oamenilor de cinste acest 
ponos. Ştii pentru ce? Pentru ca să-şi ascundă 
patima lor proprie. 

In faţa acestui rău, cei-ce au scăpat ne- 
atinși, trebue să fie cu băgare de seamă, bade 
Şofroane |. . 

Şi mai cu seamă să fim cu băgare de seamă 
noi, părinţii, cari avem copii şi cari trebue să le 
dăm o creștere creștinească și cinstită dacă vrem 
să ne bucurăm de ei la bătrâneţe, dacă vrem să 
fie cândva sprijinul neputinţelor noastre şi să se 
binecuvinte numele nostru prin faptele lor. 

Şcoala lucră din toate puterile contra apu- 
căturilor rele ale tineretului. Ea aduce zi cu zi 
pilde despre cum trebue să-şi ducă omul vieaţa; 
însăşi bucăţile de cetire nu sunt altceva decât 
pilduin bune, cari caută să deschidă mintea 
copilului la cărările binelui. 

Dar ce poate face biata școală, dacă noi 
n'o vom ajută prin îngrijirea ce dăm copiului 
acasă. A 

` Puţini părinţi vor fi cari să nu-şi iubească 
copiii, puţini vor fi cari să le dorească răul. Și 
cu toate acestea mulţi părinţi fac rău copiilor 
lor din prea multă dragoste. 

A ieşit acuma o datină urită, carea ajuns 
şi pe sate, şi anume aceea, că nimic nu putem 
beă, nu putem mâncă fără să dăm copilului, ba 
de multeori ne lăsăm pe noi făr' o pipă de tăbac 
şi îndopăm copilul. Şi atât prin îmbrăcăminte 
cât și prin împlinirea tuturor dorințelor lui, scoatem 
din el un întrecut, care, învăţat să aibă tot ce 
doreşte nu cunoaşte răbdarea, ci, la început, 
până-i mic, plânge dacă nu-i dai ce cere, iar 
apoi mai târziu, fură şi-şi face, ori dacă nu fură 
al altuia, dar nu preţuieşte pe al său, ceeace 
tot la rău duce, 

Prin dragostea prea mare ce o arătăm copiilor, 
ei la 16 ani, ajung sătui de toate doririle, pentru 
ei nu mai sunt taine, a căror aflare să o aștepte 
pe mai târziu. Prin urmare când cineva pierde 
simţul nevinovăţiei, al fecioriei, al necunoscutului 
la o vârstă, când fata lui ar trebui să fie îmbu- 
jorată de curăţenie, acela, de sigur, va pierde și 
simţul ruşinei şi al păcatului, acela va începe 
a-și râde de sfatul bătrânilor, la început, apoi 
va face cinste puşcăriilor, va nenoroci o femeie, 
va întemeiă o familie schiloadă şi se va sfârşi 
ca un nemernic, hulit de toată lumea. 

Să ne iubim copiii, căci această iubire este 
una din virtuțile cele mai creştineşti, dar să nu 
le-o arătăm prin semne văzute de ei, să nu-i 
lăsăm să cunoască niciodată adâncimea acestei 
iubiri, ci din contră, să-i facem să simtă că în 
vieaţa lor sunt datori să cinstească întâi pe Tatăl 
ceresc şi apoi pe tatăl pământesc, să-i facem să 
cunoască frica de Dzeu şi de păcat și ruşinea 
de cei bătrâni. 

Numai aşa făcând, numai așa crescând copiii, 
vom puteă să-i ferim de toate relele de mai sus 
şi vom scoate din ei oameni folositori societăţii 
omenești şi plăcuţi Tatălui ceresc... 

Dar câţi dintre noi ţin seamă de aga ceva ?.., 

Nu vedem oare că zilnic se face altfel? 
Nu vedem că din ce în ce tineretul devine mai 
rău crescut, mai încăpăţinat și mai ticăloşit? Ba 
da! Şi pricina navem s'o căutăm într'alt loc, 
decât in felul cum li s'a povăţuit calea vieţii în 
sânul familiei lor, numai în neputinţa părinţilor 
de a se împotrivi pornirilor lor spre rău. 

Cine puteă vedea, mai nainte vreme, copii 
aproape nevârstnici purtând cuţit la şerpar, ră- 
zimând scaunele cârcimelor, jucând cărţi, bând 
rachiu și fumând în rând cu bătrânii? Astăzi 
zilnie vezi câte un piciu de aceştia, —a cărui 
mustață nici gând n'are încă să răsară, — trecând 
pe lângă Dia cu privirea cruntă, cu căciula pe 
ochi, voind, vezi Doamne, săte bage în răcori cu 
voinicia lui, zilnic vezi câte o astfel de jivină, 
în stare de beţie, făptuind lucruri rușinoase şi 
nu cutează nime să ia pe acest copilandru stricat 
de urechi; nu, căci după creşterea ce o are, el 
e în stare să făptuiască chiar şi omor contra 
aceluia ce i-ar nesocoti voinicia lui prea timpurie. 
Arma în mâna acestor stârpituri omenești devine 
primejdioasă, ca şi focul în mâna copiilor mici, 
căci nici unii nici alţii nu-şi dau seamă despre 
răul ce fac şi despre urmările faptei lor ne- 
socotite. > 

Tineri de aceștia, îmbătrâniţi prea de tim- 
puriu se pot vedea şi pe la sate şi pe la oraşe 
tot mai des. 

Și când te uiţi la fata lor suptă şi imbă- 
trânită fără vreme, când vezi răutăţile ce zac 
în mintea și inima unui astfel de om neom, îți 
vine să-ţi întorci privirea într'altă parte, ca și 


cum i-ar ieși în cale un lucru  uricios și 
neplăcut. 
Vezi, bade Şofroane, ăştia vor fi bătrânii 


ce, vin după noi. Acuma îti poţi şi Dta închipui, 
cari vor fi bătrânii, cari vor veni după eil... 
Căci doar răul merge crescând înainte. 

lată de ce trebue încă din pruncie să omorim 
în copil printr'o creștere bună, acest vierme 
otrăvicios, iată de ce nu trebue să încurajăm 
pornirea copilului spre rău, din pruncie încă. Că 
dacă nu ne impotrivim unor astfel de apucături, 
până ce ie copil mic, când va fi mai mare ne-am 
impotrivi dar nu mai avem putere şi așa ne 
uităm cu durere la fiinta denaturată a cărui pă- 
rinte de multe-ori ni-e ruşine că suntem. 

Să altoim simtul ruşinei şi frica de păcat 
în inima mlădiţeler tinere, intocmai cum grădi- 
narul altoieşta fructele» alese în tinerele surcele 
de pomi. Şi când mlădiţele acestea vor începe 
a dă roade, bucuria noastră va fi asemenea cu 
a grădinarului eare culege fructele cele bune şi 
gustoase. 

` Asta nu numai că e bine, dar suntem chiar 
datori s'o facem!., PDelasântioana. 


ȘTIRI 


AVIZ. Odată cu numărul acesta, expediäm 
mandate poștale acelor abonaţi cari wau plătit 
pe pătrarul prim şi al doilea, rugându-i să 
binevoiască a ne trimite de urgență costul 
abonamentului. 





o 

0 nălucă. „Irredenta română“, aceasta e 
năluca cu care guvernanţii noştri s'au obicinuit 
să sperie pe cetățenii paciniei ai acestei ţări. In 
zilele din urmă mai multe şedinţe ale camerei 
au fost consacrate măcinării acestui subiect in- 
grat. Deputaţii noştri au desfăşurat pe larg mo- 
tivele acestor învinuiri perverse... „irredenta ro- 
mână“. In întreg trecutul nostru politic neamul 
nostru nu are la răvaş nici o clipă de şovăire 
în alipirea lui cătră dinastie. Nicicând tendinţe 
de separatism în sânul nostru nu sau putut în- 
trupă într'un principiu politie. Atunci de ce atâtea 
rodomontade ca o nălucă? De ce? Fiindcă e 
prielnică digestiei bugetare o asemenea zarvă. 
Clişeul e vechiu şi destul de uzat. Cel care şter- 
peleşte ceva pe la târguri scapă mai curând dacă 
strigă mai tare ca toţi: prinde-ţi hoţul! De ce 
ne-am supără dacă unii politiciani mai au naivi- 
tatea să crează că acest clișeu uzat prinde încă? 


O 

Șezătoarea literară şi artistică a V-a a ti- 
nerimei române sa ţinut in Cluj, la 3 Maiu st. v. 
1908, cu următorul program: Dima: 1. Marg 
festiv. (Deşteaptă-te Române); 2. Un capitol din 
şcoala libertăţii, conferință de Dr. Cassiu Maniu; 
3. a) Wagner: Recitativ şi romanţa din opera 
„Tannhăuser“ ; b) Schumann: „Grenadirii“, càn- 
tate de Nicolae Brătian (bariton), A. Pongrácz 
(pian); 4. Goga : „Oltul“ decl. de Octavian Costea; 
5. 3 Maiu (Rolul tinerimei odată şi chemarea ei 
astăzi), conferinţă de Liviu I. Dan; 6. Bethowen: 
„Adagio“ din sonata „Clar de lună“, executate 
de Nicolae Brătianu, (Vioară) A. Pongrácz (pian); 
a) Kiriac: „Hi, hai murgule“, b) Bena: „Hora 
Daciei“ cor; 7. a) Beriot: Concert pentru vioară 
I IL; 8. „Vivandiera“, cor; 9. Schumann: „Ba- 
ladă“ exec. la pian de A. Pongrácz. 

In afacerea Eulenburg, ziarul Lokalangeiger 
anunță că o nouă peicbhiziţie a fost făcută la 
castelul Liebenberg. Intâi, s'au cerut prinţului 
cheile dela biroul său, el a protestat împotriva 
acestei vielări a corespondenței sale private cu 
atâta înverşunare, încât a avut o mică sincopă. 
E interesant să se ştie că scrisorile dela împărat 
şi dela oameni politici, nu mai sunt de mult la 
Liebenberg. 

Unele ziare spun că printul Eulenburg su- 
feră de nervi, în urma cantităților considerabile 


de morfină, pe cari le-a luat împotriva insomniei. 
o 

„PARA NOASTRA: 
Rusia și Turcia. — O depeşă din Pe- 
tersburg afirmă că Ţarul a cerut sultanului, 
prin Zinoviev, ambasadorul Rusiei la Constanti- 
nopol, explicaţiuni în chestia concentrării trupelor 
turcești la frontiera rusească, 

Doi ofiţeri din statul-major rus, au plecat 
spre această graniţă, să deă seama de adevărata 
situaţie. 

Sultanul a promis să ordone dislocuţiunea 
trupelor, întrucât Rusia se crede ameninţată prin 


această concentrare. 
e) 


Feminism american. Din New-York se tele- 
grafiază că apropiatele alegeri legislative din Ohio, 
nu vor fi lipsite de interes şi mai ales de pitoresc. 

Două mari dame engleze, ducesa de Man- 
chester și contesa de Warwick, al căror înfocat 
socialism îl cunoaște intreaga lume şi-au propus 
să transverseze Atlanticul, ca să treacă în Ame- 
rica şi să lupte pentru candidatul socialist. In 
schimb, candidatul republican are de partea sa 
pe d-na Longhvorth, fiica președintelui Roosevelt 
— Şi care a promis câ va vorbi la întrunirile 
publice. 


La teatru. — Ghiţişor, repetent în clasa I a auzit 
minuni despre o cunoscută sopranistă, 

Aseară întâlnind-o la teatru, a întrebat-o: 

— Doamnă, d-ta mi-se pare că lą un concert mai 
cântat bine o doină,. 

— De unde gtii? — întrebă foarte minunată, doamna 
cu pricina. 


— Păi... nu ţi-a strigat lumea să mai cânţi odată ?... 

În fabrica de Var din Orlat, se arde 
și expediază zilnic, în mare şi mic, 


renumitul 


Var de Orlat 


liber de piatră şi sgură. 
Preţ moderat, serviciu prompt și real. 
I. Banciu & Co. 
Orlat. 
B= E 

Subserisul îmi iau voiă a atrage atenţiunea 
On. Publi2 român asupra croitoriei mele 
militare şi civile în care se confecţionează 


biz reverenzi p 
şi tot felul de uniforme după croiul mai nou. 


Totdeauna stau la dispozitia 
Onoratului Publie pentru a 
pregăti un lucru solid şi de- 
xÐ plin corespunzător. ©% 
Pentru comande cât mai multe, rog pe Ono- 
ratul Public a-mi ofer! binevoitorul sprijin. 
Comandele urgente se efectuese în timpul 
cel mai scurt. 
Semnând cu toată stima: 
I. Petrașcu 
m. croitor, 
.......nnnnaeme msi 


annnanaaaal 
N 


10 —10 


pPereeneeeeeeeneeeeeeee.e 





i] 








opre Dlăentă știre! 


După o favorabilă cumpărare, 
sunt în plăcuta poziţiune a oferi 
Onoratului public cele mai bune 
şi ieftine articole de primăvară. 


mUo ANd 


desfacere mare, câştig putin. 


Cu deosebită stimă: 


Gerson Grünblatt, 


Confecțiune de Dame, Domni 
şi copii. 
Depozit de pălării şi ghete. 


Sibiiu, 


Piaţa mare Nr. 8—5. 
Palatul Bodencredit Anst. 

edificii de orice fel, 








Valori asigurate contra incendiului : 
95.816.412:— coroane. 


Tiparul tipografiei Arhidiecezane în Sibiiu. 


Banca de asigurare 


„TRANSSYLVANIA 


<+- din Sibiiu > 
întemeiată la anul 1868 
n Sibiiu, str. Cisnadiei DTr.5 (edificiile proprii). 
Fonduri de întemeiare şi de rezervă 2.161,399'l cor. 
asigurează în cele mai avantagioase condiţii: 
contra pericolului de incendiu și exploziune, 

mărfuri, mobile, vite, producte economice ete, 

D~ asupra vieţii Be 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieată etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 

Dela intemeiare s'au solvit: 
pentru despăgubiri de incendii 4,484,278:83 coroane, 
pentru capitale asigurate pe vieată 4.028,113:12 coroane. 


Oferte şi orice informaţiuni se pot luă dela: Direcțiune în Sibiiu, str. Cisnădiei Nr. 6, 
stagiu I, curtea I, şi la agenturile principale din Arad, Brașov, Bistriţa, Cluj şi Oradea- 
mare, dela subagenții din toate comunele mai mari. 

Capitale asigurate asupra vieții: 
9.882,454:— coroane. 

